Narviga

Narviga er et byområde i bydelen Kongsgård øvre-Gimlekollen i Kristiansand kommune i Agder fylke. Det avgrenses av Vollevannet i vest, Topdalsfjorden i øst, E18 ved Vige godshavn i sør og boligområdet Kongsgård II i nord. Småbåthavn og næringsområde ligger nord for E18 ved en vei med navnet Narviga. E18 har herfra trase rett østover mot Varoddbrua. I Narviga tar Ålefjærveien, Fylkesvei 452, av fra E18 i et planfritt kryss. norgeskart.no

Ifølge Oluf Rygh er stedsnavnet Narviga avledet av Knarrvika.  En knarr var en type vikingskip beregnet på varetransport og handel. 

Nordligst ved Vollevannet ble to sovjetiske krigsfanger fra 2.verdenskrig begravet. Gravminnet forteller at disse ble skutt 19.1. og 25.2. 1943. www.kulturminnesok.no besøkt 5.11.2025

Ålefjærveien følger traseen til Vestlandske hovedvei som sto ferdig som kjørevei fra Stathelle ved Skiensfjorden til Kristiansand i 1805. Denne veien fulgte en helt annen trase enn dagens E18 på strekningen Kristiansand - Lillesand; den gikk via Ålefjær og Birkenes til Lillesand.   Beskrivelsen i Kulturminnesøk er mangelfull eller misforstått: Kjøreveg bygd 1798, i bruk som postveg til 1804, i bruk som lokal veg til 1872. Korrekt: Fra 1805 var dette den nye kjørbare Vestlandske hovedvei. Trolig i bruk som Riksvei 40 / Sørlandske hovedvei til Varoddbrua ble bygd i 1956. 

 Referanser 

Kategori:Bydeler i Kristiansand